દેશમાં શાંતિ અને સદ્દભાવના સ્થાપિત થાય અને લોકોમાં રાષ્ટ્રભાવના સુદઢ બને તે હેતુસર હાજીભાઈએ જામનગરમાં એક સદ્દભાવના કમિટિ બનાવેલ છે. તેના દ્વારા નવેમ્બર ૨૦૦૮માં હિન્દુ-મુસ્લિમ અગ્રણીઓની વિચારગોષ્ઠીનું આયોજન કરવામાં આવ્યું હતું. આ પ્રસંગે પ્રણામી ધર્મના સંત સુરેન્દ્ર્જી, ગુજરાતના જાણીતા પત્રકાર દિગંતભાઈ ઓઝા, જમાતે ઇસ્લામી હિન્દના ગુજરાતના પ્રમુખ જનાબ મહંમદશફી મદની, ખાસ દિલ્હીથી પધારેલા સૈયદ અમીનુલ્લહનાન, અમદાવાદના પ્રખર વક્તા ડો. શકિલ એહમદ, શહેરના જાણીતાં ગાયનેકોલોજિસ્ટ ડો. કલ્પનાબહેન ખંઢેરિયા, થિંકિગ ટુગેધરના વિજયભાઈ આશર વગેરેએ સમાજમાં કોમી એકતા જળવાઈ રહે તે માટે જોરદાર પ્રવચનો કર્યા હતા. આ સમગ્ર કાર્યક્રમનું આયોજન હાજીભાઈએ કર્યું હતું.